ΓΡΑΠΤΗ ΕΡΩΤΗΣΗ E-0549/01

υποβολή: Giovanni Pittella (PSE) και Vincenzo Lavarra (PSE) προς την Επιτροπή

(27 Φεβρουαρίου 2001)

Θέμα: Χορήγηση ενισχύσεων για την εκτροφή βοοειδών ράτσας Podolica

Η εκτροφή βοοειδών ράτσας Podolica αποτελεί σήμερα ένα σημαντικό ζωοτεχνικό τομέα στην περιοχή της Basilicata καιποστηρίζεται από μια πολιτική ενισχύσεων τόσο εθνικών, όσο και κοινοτικών.

Σε ορισμένες ζώνες η εκτροφή πραγματοποιείται κατά τρόπο επωφελή ενώ αντίθετα σε άλλες επισημαίνονται αρνητικές πτυχές όσον αφορά την προστασία του περιβάλλοντος (ενώ στην πρώτη περίπτωση οι ενισχύσεις προορίζονται πράγματι στην εκτροφή και επομένως στην παραγωγή κρέατος, στη δεύτερη, πρόκειται για ένα τέχνασμα αποκλειστικά και μόνο για την απόσπαση ενισχύσεων. Η περιοχή της Maratea αποτελεί τμήμα των τελευταίων αυτών ζωνών.

Τα βοοειδή ράτσας Podolica στην περιοχή είναι πολυάριθμα, χαμηλής ποιότητας και εκτρεφόμενα κατά παράβαση των νόμων που ρυθμίζουν τη βοσκή (η περιοχή που προορίζεται για βοσκή βρίσκεται κυρίως σε ορεινές ζώνες με έντονη κλίση και η διέλευση των ζώων προκαλεί συχνά κατολισθήσεις στα οδοστρώματα τωνποκείμενων οδών" τα βοσκοτόπια όπου βρίσκεται το αμπελόδεσμα, κύρια τροφή της ράτσας Podolica, βρίσκονται μόνο σε περιοχές που έχουν καεί και δια νόμου απαγορεύεται η βοσκή για χρονικό διάστημα δύο ετών, η δε παράβαση τιμωρείται με αυστηρές κυρώσεις" είναι εξάλλου εκτεταμένη η χρήση αυτοσχέδιων φραχτών και συρματοπλεγμάτων προκειμένου να εμποδιστούν τα κοπάδια να κατέβουν χαμηλά).

Όλα αυτά συμβαίνουν κατά παράβαση των περιφερειακών νόμων, ενώ το κράτος χρησιμοποιεί τους δασοφύλακες για τον έλεγχο της περιοχής και παρά τον τεράστιο αριθμό παραβάσεων που διαπιστώθηκαν, εξακολουθεί να χορηγεί τις ενισχύσεις βραχυκυκλώνοντας την όλη διαδικασία.

Η κατάσταση αυτή απαιτεί επείγουσα παρέμβαση με έναν σαφή κανονισμό ο οποίος θα αποκλείει από τις ενισχύσεις τους εκτροφείς που παραβιάζουν τους νόμους για τη βοσκή καθώς και μακροπρόθεσμα, μια αναθεώρηση του γενικού πλαισίου χορήγησης των ενισχύσεων. Θα έπρεπε ιδιαίτερα να αντικατασταθεί το βασικό κριτήριο δηλαδή η σχέση Μονάδας Ζώντος Ζώου/επιφάνεια βοσκής με ένα κριτήριο που θα καθιστάπεύθυνο τον εκτροφέα μεταξύ άλλων και όσον αφορά την προστασία του ορεινού περιβάλλοντος.

Ποιά μέτρα προτίθεται να λάβει η Ευρωπαϊκή Επιτροπή ώστε να αντιμετωπισθούν τα παραπάνω προβλήματα;

Απάντηση του κ. Fischler εξ ονόματος της Επιτροπής

(19 Απριλίου 2001)

Η Επιτροπή και τα κράτη μέλη έχουν αρχίσει στο στάδιο αυτό την εφαρμογή του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999, περί γενικών διατάξεων για τα Διαρθρωτικά Ταμεία(1) και του κανονισμού (ΕΚ) αριθ. 1257/1999 του Συμβουλίου της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και την κατάργηση ορισμένων κανονισμών(2).

Ο πρώτος προβλέπει ενισχύσεις για τη διαρθρωτική ανάπτυξη των περιφερειών του στόχου 1, ενισχύσεις οι οποίεςπόκεινται σε πολλούς περιορισμούς, ιδίως περιβαλλοντικού χαρακτήρα.

Στο πλαίσιο του δεύτερου κανονισμού, τα γεωργοπεριβαλλοντικά μέτρα προβλέπουν ενισχύσεις με σκοπό να παροτρύνουν τον αγροτικό κόσμο να χρησιμοποιεί μεθόδους παραγωγής κατάλληλες για τη διατήρηση και τη βελτίωση του περιβάλλοντος. Οι ενισχύσεις χορηγούνται ανά εκτάριο αλλά με τον όρο ότι στις σχετικές εκτάσεις ο αριθμός των ζώων δενπερβαίνει ένα όριο συμβατό με τη διατήρηση και τη βελτίωση του περιβάλλοντος του σχετικού εδάφους. Για να μπορεί να επωφεληθεί από τις ενισχύσεις, ο δικαιούχος οφείλει να αναλάβει τη δέσμευση να διασφαλίσει διαχείριση η οποίαπερβαίνει αισθητά τους δείκτες της ορθής γεωργικής πρακτικής και να εφαρμόσει αυτήν τηνποχρέωση για περίοδο τουλάχιστον πέντε ετών.

Επομένως, οι κοινοτικοί κανόνες δεν απαιτούν αλλαγή αλλά ορθή εφαρμογή με βάση μία πλήρη και ικανοποιητική παρουσία της ορθής γεωργικής πρακτικής στην περιφέρεια. Η πρακτική αυτή πρέπει να περιλαμβάνει και κανόνες για τη βοσκή στις ορεινές περιοχές, έτσι ώστε η περιφερειακή διοίκηση, όταν ζητά την έγκριση του προγράμματος 2000-2006, να δεσμεύεται να χορηγήσει πριμοδοτήσεις μόνο στους κτηνοτρόφους που τηρούν αυτούς τους κανόνες.

Πράγματι, η Επιτροπή δεν είναι αρμόδια όσον αφορά τις δραστηριότητες των δασοφυλάκων και τις παραβάσεις των περιφερειακών νόμων, αλλά μπορεί να αναστείλει τη συγχρηματοδότηση των προγραμμάτων αγροτικής ανάπτυξης αν οιπηρεσίες ελέγχου της διαπιστώσουν παράβαση των κοινοτικών κανόνων και των δεσμεύσεων που έχουν αναληφθεί από τις εθνικές αρχές και από τους δικαιούχους των ενισχύσεων.

(1) ΕΕ L 161 της 26.6.1999.

(2) ΕΕ L 160 της 26.6.1999.